Više od milijun Amerikanaca proglasilo bankrot prošle godine
Unatoč društvenoj stigmi vezanoj za proces bankrota, u prvih šest mjeseci ove godine broj bankrota građana povećao se za 37 posto u odn
Trenutna ekonomska kriza navela je brojne Amerikance da poduzmu korake o kojima nikada nisu razmišljali, uključujući bankrot. Odvjetnik Henry Sommer pojašnjava da to uključuje ogroman broj dokumenata o njihovoj pokretnoj i nepokretnoj imovini, plaći i financijskoj povijesti. Ljudima se dopušta da zadrže određenu imovinu, a ostalo odlazi kreditorima. Zauzvrat, oslobođeni su od duga. Unatoč društvenoj stigmi vezanoj za proces bankrota, u prvih šest mjeseci ove godine broj bankrota građana povećao se za 37 posto u odnosu na lani. Henry Sommer pojašnjava da je institucija bankrota ključna za američki ekonomski sustav. Neprofitna organizacija Institute for Financial Literacy objavila je statističke podatke o bankrotima za 2008. godinu. Utemeljiteljica ove organizacije Leslie Linfield kaže da je došlo do demografske promjene građana koji proglašavaju bankrot. Unatoč takvom trendu, Henry Sommer podsjeća da su oni koji najčešće proglašavaju bankrot građani nižih primanja. Uz stvoreni financijski dug, do bankrota najčešće dolazi u tri slučaja. Pad vrijednosti nekretnina također je pridonio većem broju bankrota građana, kaže Sommer. Zbog promjena u zakonu o bankrotu iz 2005. godine, oni koji proglase bankrot moraju pohađati dva sata tečaja o financijama. Vlasti vjeruju da dugoročno niti jedan građanin neće morati proglasiti bankrot više nego jedan put.